CELEX: 32021D0088
Language: el
Date: 2021-01-26 00:00:00
Title: Εκτελεστική απόφαση (ΕΕ) 2021/88 της Επιτροπής της 26ης Ιανουαρίου 2021 για την τροποποίηση της εκτελεστικής απόφασης (ΕΕ) 2019/570 όσον αφορά τις ικανότητες rescEU στον τομέα των χημικών, βιολογικών, ραδιολογικών και πυρηνικών συμβάντων [κοινοποιηθείσα υπό τον αριθμό C(2021) 313] (Κείμενο που παρουσιάζει ενδιαφέρον για τον ΕΟΧ)

28.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 30/6
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/88 ΤΗΣ ΕΠΙΤΡΟΠΗΣ
         της 26ης Ιανουαρίου 2021
         για την τροποποίηση της εκτελεστικής απόφασης (ΕΕ) 2019/570 όσον αφορά τις ικανότητες rescEU στον τομέα των χημικών, βιολογικών, ραδιολογικών και πυρηνικών συμβάντων
         
            
               [κοινοποιηθείσα υπό τον αριθμό C(2021) 313]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 1313/2013/ΕΕ του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί μηχανισμού πολιτικής προστασίας της Ένωσης (1), και ιδίως το άρθρο 32 παράγραφος 1 στοιχείο ζ),
         Εκτιμώντας τα ακόλουθα:
         
                     (1)
                  
                  
                     Με την απόφαση αριθ. 1313/2013/ΕΕ θεσπίζεται το νομικό πλαίσιο των ικανοτήτων rescEU, οι οποίες είναι ένα αποθεματικό ικανοτήτων σε επίπεδο Ένωσης που αποσκοπεί στην παροχή βοήθειας σε εξαιρετικά κρίσιμες καταστάσεις όταν οι συνολικές υφιστάμενες ικανότητες σε εθνικό επίπεδο και εκείνες για τις οποίες έχουν δεσμευτεί τα κράτη μέλη στο πλαίσιο της ευρωπαϊκής δεξαμενής πολιτικής προστασίας δεν είναι ικανές να διασφαλίσουν αποτελεσματική αντίδραση σε φυσικές και ανθρωπογενείς καταστροφές.
                  
               
                     (2)
                  
                  
                     Η εκτελεστική απόφαση (ΕΕ) 2019/570 της Επιτροπής (2) καθορίζει την αρχική σύνθεση του rescEU όσον αφορά τις ικανότητες και τις απαιτήσεις ποιότητας. Επί του παρόντος, το αποθεματικό rescEU περιλαμβάνει ικανότητες εναέριας δασοπυρόσβεσης, ιατρικής εναέριας εκκένωσης, ιατρικής ομάδας έκτακτης ανάγκης, και ικανότητες δημιουργίας αποθέματος ιατρικού εξοπλισμού και/ή εξοπλισμού ατομικής προστασίας.
                  
               
                     (3)
                  
                  
                     Σύμφωνα με το άρθρο 12 παράγραφος 2 της απόφασης αριθ. 1313/2013/ΕΕ, οι ικανότητες rescEU καθορίζονται λαμβανομένων υπόψη των εντοπισθέντων και των αναδυόμενων κινδύνων, των συνολικών ικανοτήτων και των ελλείψεων σε επίπεδο Ένωσης. Το εν λόγω άρθρο καθορίζει επίσης τους τρεις τομείς στους οποίους θα πρέπει να εστιάσει ιδιαίτερα το rescEU, δηλαδή την εναέρια δασοπυρόσβεση, την επείγουσα ιατρική αντιμετώπιση, και τα χημικά, βιολογικά, ραδιολογικά και πυρηνικά συμβάντα (στο εξής: ΧΒΡΠ).
                  
               
                     (4)
                  
                  
                     Από την ανάλυση των εντοπισθέντων και αναδυόμενων κινδύνων, καθώς και των ικανοτήτων και των ελλείψεων σε επίπεδο Ένωσης, προκύπτει ότι υφίσταται ανάγκη για ικανότητες απολύμανσης, στο πλαίσιο του rescEU, στον τομέα των χημικών, βιολογικών, ραδιολογικών και πυρηνικών συμβάντων.
                  
               
                     (5)
                  
                  
                     Η ικανότητα απολύμανσης που θα αναπτυχθεί στο πλαίσιο του rescEU θα πρέπει να μπορεί να αντιδρά σε χημικά, βιολογικά, ραδιολογικά και πυρηνικά σενάρια. Η πλήρης ικανότητα ΧΒΡΠ θα πρέπει να παρέχει το πλεονέκτημα αντίδρασης σε καταστάσεις που περιλαμβάνουν συνδυασμό παραγόντων και, ως εκ τούτου, να δίνει τη δυνατότητα αποτελεσματικής πολύπλευρης ανάπτυξης.
                  
               
                     (6)
                  
                  
                     Μολονότι πρωταρχικό καθήκον της ικανότητας απολύμανσης ΧΒΡΠ στο πλαίσιο του rescEU θα πρέπει να είναι η απολύμανση υποδομών, κτιρίων, οχημάτων, εξοπλισμού και κρίσιμων αποδεικτικών στοιχείων από χημικούς, βιολογικούς, ραδιολογικούς και πυρηνικούς παράγοντες, η ικανότητα μπορεί επίσης να περιλαμβάνει την κατάλληλη απολύμανση των πληγέντων ατόμων, συμπεριλαμβανομένων των νεκρών.
                  
               
                     (7)
                  
                  
                     Σύμφωνα με το άρθρο 12 παράγραφος 4 της απόφασης αριθ. 1313/2013/ΕΕ, οι απαιτήσεις ποιότητας για τις ικανότητες αντιμετώπισης που ανήκουν στις rescEU καθορίζονται κατόπιν διαβούλευσης με τα κράτη μέλη.
                  
               
                     (8)
                  
                  
                     Σύμφωνα με τις κατηγορίες επιλέξιμων δαπανών που αναφέρονται στο άρθρο 3ε της εκτελεστικής απόφασης (ΕΕ) 2019/570 και κατόπιν διαβούλευσης με τα κράτη μέλη, θα πρέπει να δημιουργηθούν ικανότητες απολύμανσης ΧΒΡΠ για την αντιμετώπιση κινδύνων χαμηλής πιθανότητας με μεγάλο αντίκτυπο.
                  
               
                     (9)
                  
                  
                     Για να παρασχεθεί ενωσιακή χρηματοδοτική συνδρομή για την ανάπτυξη τέτοιων ικανοτήτων απολύμανσης ΧΒΡΠ σύμφωνα με το άρθρο 21 παράγραφος 3 της απόφασης αριθ. 1313/2013/ΕΕ, θα πρέπει να προσδιοριστεί το συνολικό εκτιμώμενο κόστος τους. Το συνολικό εκτιμώμενο κόστος θα πρέπει να υπολογιστεί λαμβανομένων υπόψη των κατηγοριών επιλέξιμων δαπανών που ορίζονται στο παράρτημα Iα της εν λόγω απόφασης.
                  
               
                     (10)
                  
                  
                     Ως εκ τούτου, η εκτελεστική απόφαση (ΕΕ) 2019/570 θα πρέπει να τροποποιηθεί αναλόγως.
                  
               
                     (11)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 33 παράγραφος 1 της απόφασης αριθ. 1313/2013/ΕΕ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/570 τροποποιείται ως εξής:
            
                        1)
                     
                     
                        το άρθρο 2 τροποποιείται ως εξής:
                        
                                    α)
                                 
                                 
                                    η παράγραφος 1 τροποποιείται ως εξής:
                                    
                                                i)
                                             
                                             
                                                η τέταρτη περίπτωση αντικαθίσταται από το ακόλουθο κείμενο:
                                             
                                          «ικανότητα ιατροφαρμακευτικού αποθέματος,»·
                                    
                                                ii)
                                             
                                             
                                                προστίθεται η ακόλουθη πέμπτη περίπτωση:
                                             
                                          «ικανότητα στον τομέα των χημικών, βιολογικών, ραδιολογικών και πυρηνικών συμβάντων.»·
                                 
                              
                                    β)
                                 
                                 
                                    η παράγραφος 2 τροποποιείται ως εξής:
                                    
                                                i)
                                             
                                             
                                                το στοιχείο στ) αντικαθίσταται από το ακόλουθο κείμενο:
                                             
                                          «στ) ικανότητα αποθέματος ιατρικών αντιμέτρων ή μέσων ατομικής προστασίας για την καταπολέμηση σοβαρών διασυνοριακών απειλών κατά της υγείας, όπως ορίζονται στην απόφαση αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου (*1),
                                    
                                       (*1)  Απόφαση αριθ. 1082/2013/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, σχετικά με σοβαρές διασυνοριακές απειλές κατά της υγείας και για την κατάργηση της απόφασης αριθ. 2119/98/ΕΚ (ΕΕ L 293 της 5.11.2013, σ. 1).»·"
                        
                                    
                                                ii)
                                             
                                             
                                                προστίθεται το ακόλουθο στοιχείο ζ):
                                             
                                          «ζ) ικανότητα χημικής, βιολογικής, ραδιολογικής και πυρηνικής (ΧΒΡΠ) απολύμανσης.»·
                                 
                              
                  
                        2)
                     
                     
                        στο άρθρο 3ε, οι παράγραφοι 3 και 4 αντικαθίστανται από το ακόλουθο κείμενο:
                        
                                    «3.
                                 
                                 
                                    Δημιουργούνται οι ικανότητες rescEU που αναφέρονται στα στοιχεία γ) έως ζ) του άρθρου 2 παράγραφος 2 με σκοπό τη διαχείριση χαμηλής πιθανότητας κινδύνων με μεγάλο αντίκτυπο. Η χρηματοδοτική συνδρομή της Ένωσης καλύπτει όλες τις αναγκαίες δαπάνες προκειμένου να διασφαλιστεί η διαθεσιμότητα και δυνατότητα ανάπτυξής τους, σύμφωνα με το άρθρο 21 παράγραφος 4 της απόφασης αριθ. 1313/2013/ΕΕ.
                                 
                              
                                    4.
                                 
                                 
                                    Όταν οι ικανότητες rescEU που αναφέρονται στα στοιχεία γ) έως ζ) του άρθρου 2 παράγραφος 2 αναπτύσσονται δυνάμει του Μηχανισμού της Ένωσης, η χρηματοδοτική συνδρομή της Ένωσης καλύπτει το 100 % των επιχειρησιακών δαπανών, δυνάμει του άρθρου 23 παράγραφος 4β της απόφασης αριθ. 1313/2013/ΕΕ.»·
                                 
                              
                  
                        3)
                     
                     
                        προστίθεται το ακόλουθο άρθρο 3στ:
                        
                           «Άρθρο 3στ
                           Συνολικό εκτιμώμενο κόστος της ικανότητας απολύμανσης ΧΒΡΠ του rescEU
                           
                              1.   Κατά τον υπολογισμό του συνολικού εκτιμώμενου κόστους της ικανότητας απολύμανσης ΧΒΡΠ λαμβάνονται υπόψη όλες οι κατηγορίες δαπανών που αναφέρονται στο παράρτημα Iα της απόφασης αριθ. 1313/2013/ΕΕ.
                           
                           
                              2.   Η κατηγορία που αναφέρεται στο σημείο 1 του παραρτήματος Iα της απόφασης αριθ. 1313/2013/ΕΕ όσον αφορά το συνολικό εκτιμώμενο κόστος για την ικανότητα απολύμανσης ΧΒΡΠ υπολογίζεται με βάση τις τιμές αγοράς κατά τον χρόνο απόκτησης ή μίσθωσης των ικανοτήτων εκτός ή εντός πλαισίου χρηματοδοτικής μίσθωσης σύμφωνα με το άρθρο 12 παράγραφος 3 της απόφασης αριθ. 1313/2013/ΕΕ. Όταν τα κράτη μέλη αγοράζουν ή μισθώνουν εκτός ή εντός πλαισίου χρηματοδοτικής μίσθωσης ικανότητες rescEU, παρέχουν στην Επιτροπή τεκμηρίωση για τις πραγματικές τιμές που ισχύουν στην αγορά ή ισοδύναμες αποδείξεις, όταν δεν υπάρχουν τιμές αγοράς για ορισμένα στοιχεία των εν λόγω ικανοτήτων.
                           
                           
                              3.   Το συνολικό εκτιμώμενο κόστος για την ικανότητα απολύμανσης ΧΒΡΠ σε σχέση με τις κατηγορίες δαπανών που αναφέρονται στα σημεία 2 έως 8 του παραρτήματος Iα της απόφασης αριθ. 1313/2013/ΕΕ υπολογίζεται τουλάχιστον μία φορά κατά τη διάρκεια του εκάστοτε πολυετούς δημοσιονομικού πλαισίου, λαμβανομένων υπόψη των στοιχείων που έχει στη διάθεσή της η Επιτροπή, συμπεριλαμβανομένου του πληθωρισμού. Το κόστος αυτό χρησιμοποιείται από την Επιτροπή για την παροχή ετήσιας χρηματοδοτικής συνδρομής.
                           
                           
                              4.   Το συνολικό εκτιμώμενο κόστος που αναφέρεται στις παραγράφους 2 και 3 υπολογίζεται εφόσον τουλάχιστον ένα κράτος μέλος εκδηλώσει ενδιαφέρον να αποκτήσει ή να μισθώσει εκτός ή εντός πλαισίου χρηματοδοτικής μίσθωσης την οικεία ικανότητα rescEU.»·
                           
                        
                     
                  
                        4)
                     
                     
                        το παράρτημα τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 26 Ιανουαρίου 2021.
            
               
                  Για την Επιτροπή
               
               Janez LENARČIČ
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 924.
         
            (2)  Εκτελεστική απόφαση (ΕΕ) 2019/570 της Επιτροπής, της 8ης Απριλίου 2019, για τη θέσπιση κανόνων εφαρμογής της απόφασης 1313/2013/ΕΕ του Ευρωπαϊκού Κοινοβουλίου και του Συμβουλίου σχετικά με τις ικανότητες rescEU και για την τροποποίηση της εκτελεστικής απόφασης 2014/762/ΕΕ της Επιτροπής (ΕΕ L 99 της 10.4.2019, σ. 41).
      
      
         
            ΠΑΡΑΡΤΗΜΑ
            Στο παράρτημα προστίθεται το ακόλουθο τμήμα 7:
            
               «7.   Ικανότητα χημικής, βιολογικής, ραδιολογικής και πυρηνικής απολύμανσης
               
               
                           
                                        
                                    
                                    
                                       Καθήκοντα
                                    
                                 
                        
                           
                                       —
                                    
                                    
                                       Απολύμανση υποδομών, κτιρίων, οχημάτων, εξοπλισμού, κρίσιμων αποδεικτικών στοιχείων ή πληγέντων ατόμων, συμπεριλαμβανομένων των νεκρών, από χημικούς, βιολογικούς, ραδιολογικούς και πυρηνικούς παράγοντες.
                                    
                                 
                     
                           
                                        
                                    
                                    
                                       Ικανότητα
                                    
                                 
                        
                           
                                       —
                                    
                                    
                                       Επαρκής ικανότητα απολύμανσης για υποδομές, κτίρια, οχήματα, εξοπλισμό και κρίσιμα αποδεικτικά στοιχεία.
                                    
                                 
                                       —
                                    
                                    
                                       Εάν η ικανότητα καλύπτει την απολύμανση ατόμων, επαρκής ικανότητα απολύμανσης για τουλάχιστον 200 περιπατητικούς και 20 μη περιπατητικούς πληγέντες ανά ώρα, καθώς και για νεκρούς.
                                    
                                 
                                       —
                                    
                                    
                                       Ικανότητα απολύμανσης από κοινές τοξικές βιομηχανικές χημικές ουσίες, αναγνωρισμένους πολεμικούς παράγοντες, βιολογικούς μολυσματικούς παράγοντες (παθογόνα) και τοξίνες, και ραδιονουκλεΐδια.
                                    
                                 
                                       —
                                    
                                    
                                       Ικανότητα ανέγερσης προσωρινών εγκαταστάσεων απολύμανσης εντός ασφαλούς ακτίνας για την παρακολούθηση της ζώνης απολύμανσης, ώστε να διατηρείται ασφαλές το περιβάλλον εργασίας και να αξιολογείται η αποτελεσματικότητα της απολύμανσης.
                                    
                                 
                     
                           
                                        
                                    
                                    
                                       Βασικές συνιστώσες
                                    
                                 
                        
                           
                                       —
                                    
                                    
                                       Κατάλληλος εξοπλισμός, τεχνολογία και λύσεις για την απολύμανση από κοινές τοξικές βιομηχανικές χημικές ουσίες, αναγνωρισμένους πολεμικούς παράγοντες, βιολογικούς μολυσματικούς παράγοντες (παθογόνα) και τοξίνες, και ραδιονουκλεΐδια.
                                    
                                 
                                       —
                                    
                                    
                                       Κατάλληλος εξοπλισμός για την παρακολούθηση της προόδου των επιχειρήσεων απολύμανσης.
                                    
                                 
                                       —
                                    
                                    
                                       Κατάλληλος εξοπλισμός και προσωπικό για την απολύμανση υποδομών, κτιρίων, οχημάτων, εξοπλισμού, κρίσιμων αποδεικτικών στοιχείων και ικανοτήτων.
                                    
                                 
                                       —
                                    
                                    
                                       Εάν η ικανότητα καλύπτει την απολύμανση ατόμων, κατάλληλος εξοπλισμός και προσωπικό για την απολύμανση περιπατητικών και μη περιπατητικών πληγέντων.
                                    
                                 
                                       —
                                    
                                    
                                       Κατάλληλη ικανότητα και διαδικασίες για την παρακολούθηση της ζώνης απολύμανσης, ώστε να διατηρείται ασφαλές το περιβάλλον εργασίας και να ελέγχεται η αποτελεσματικότητα της απολύμανσης.
                                    
                                 
                                       —
                                    
                                    
                                       Κατάλληλος εξοπλισμός ατομικής προστασίας για ασφαλή εργασία σε μολυσμένο περιβάλλον καθ’ όλη τη διάρκεια της επιχείρησης.
                                    
                                 
                                       —
                                    
                                    
                                       Κατάλληλο σύστημα άντλησης και δεξαμενές για την αποστράγγιση υδάτων σε τοπικό επίπεδο.
                                    
                                 
                                       —
                                    
                                    
                                       Προστατευμένο και ασφαλές σύστημα και διαδικασίες διαχείρισης αποβλήτων κατά την απολύμανση και μετά από αυτή, συμπεριλαμβανομένων λύσεων περιορισμού για την προσωρινή και ασφαλή αποθήκευση μολυσμένων αποβλήτων, αντλιών, υπολειμμάτων καύσης αποβλήτων, μολυσμένων υδάτων, και εξοπλισμού επεξεργασίας λυμάτων. Η διαχείριση των επικίνδυνων αποβλήτων, συμπεριλαμβανομένων των μολυσμένων υδάτων και άλλων υποπροϊόντων, θα πραγματοποιείται σύμφωνα με τις αυστηρότερες ρυθμίσεις μεταξύ των συναφών ενωσιακών ή διεθνών κανονισμών ή της νομοθεσίας του κράτους υποδοχής — και με τη στήριξη του κράτους υποδοχής.
                                    
                                 
                     
                           
                                        
                                    
                                    
                                       Αυτάρκεια
                                    
                                 
                        
                           
                                       —
                                    
                                    
                                       Εφαρμόζεται το άρθρο 12 παράγραφοι 1 και 2 της εκτελεστικής απόφασης 2014/762/ΕΕ.
                                    
                                 
                                       —
                                    
                                    
                                       Ικανότητα απολύμανσης του προσωπικού της ίδιας της ικανότητας.
                                    
                                 
                     
                           
                                        
                                    
                                    
                                       Ανάπτυξη
                                    
                                 
                        
                           
                                       —
                                    
                                    
                                       Ετοιμότητα αναχώρησης εντός 12 ωρών κατά μέγιστο από την αποδοχή της προσφοράς.
                                    
                                 
                                       —
                                    
                                    
                                       Ικανότητα διατήρησης των επιχειρήσεων για τουλάχιστον 14 συναπτές ημέρες.».